  Туспуктэм: Руслан Нуриахметов Наталия Сильвестрова Удмуртиысь Операя но балетъя П. И. Чайковский нимо кун театр Китае гастрольёсын ветлоз. Со сярысь «Волга – Янцзы» форматэн ӵош ужан улсын Цзянси провинциысь огмуртэн Се Юанпэнэн пумиськонын вераськизы, ивортӥз элькун кивалтэтлэн тӧроез Ярослав Семёнов «ВКонтакте» мерлыко вотэсысь бамаз. Китайын Пётр Ильич Чайковскиез тодо но ярато, пусйиз Се Юанпэнь. Крезьгурчилэн ужъёсызъя вордскем шаераз пуктэм спектакльёсты ваён искусствоез дунъясьёс понна бадӟым ужрад луоз. « "Щелкунчик" балетысь "китай эктонэз" китай сцена вылын таяз арын возьматом ы ини шуыса малпаськом. Ас черодаз Китай Калык Элькунысь кырӟасьёсты, эктӥсьёсты но крезьгурасьёсты Удмуртиын возьмалом » Ярослав Семёнов, Удмуртиысь кивалтэтлэн тӧроез Тодэ вайытом, 2022-тӥ арын Удмуртиысь операя но балетъя театр Египетэ гастрольёсы потаз. Тегъёс: Операянобалетъятеатр Лулчеберет искусство Китай Удмуртия  